ประกาศคณะกรรมการพิจารณามาตรการปกป้องประกาศคณะกรรมการพิจารณามาตรการปกป้องเรื่องมาตรการปกป้องจากการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวH ที่เพิ่มขึ้นพ.ศ. ๒๕๖๐[๑] ตามที่คณะกรรมการพิจารณามาตรการปกป้องตามพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐ได้มีมติเมื่อวันที่ ๒๖ มกราคม พ.ศ. ๒๕๕๙ ให้เปิดการไต่สวนการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวH ที่เพิ่มขึ้น ตามคำขอของบริษัทเหล็กสยามยามาโตะ จำกัดกรมการค้าต่างประเทศจึงได้ออกประกาศกรมการค้าต่างประเทศ เรื่อง เปิดการไต่สวนการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวH ที่เพิ่มขึ้น พ.ศ. ๒๕๕๙ ลงวันที่ ๒๘ มกราคม พ.ศ. ๒๕๕๙ นั้นบัดนี้คณะกรรมการพิจารณามาตรการปกป้องมีคำวินิจฉัยชั้นที่สุด เมื่อวันที่ ๒๐ มกราคม พ.ศ. ๒๕๖๐ ว่ามีการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวHที่เพิ่มขึ้นและก่อให้เกิดความเสียหายอย่างร้ายแรงที่คุกคามอุตสาหกรรมภายในโดยเป็นความเสียหายที่ชัดแจ้งว่าใกล้จะเกิดแก่อุตสาหกรรมภายใน ดังนั้นเพื่อป้องกันความเสียหายที่อาจคุกคามอุตสาหกรรมภายในอันเกิดจากการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวH ที่เพิ่มขึ้นและเพื่อให้อุตสาหกรรมภายในมีโอกาสดำเนินการตามแผนปรับตัวจึงให้เรียกเก็บอากรจากการนำเข้าสินค้าที่เพิ่มขึ้นดังกล่าวอาศัยอำนาจตามความในมาตรา๖ มาตรา ๒๖ มาตรา ๒๗ มาตรา ๒๘ มาตรา ๓๒ มาตรา๓๓ และมาตรา ๓๔ แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐ คณะกรรมการพิจารณามาตรการปกป้องออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณามาตรการปกป้องเรื่อง มาตรการปกป้องจากการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวH ที่เพิ่มขึ้น พ.ศ. ๒๕๖๐ข้อ ๒ ประกาศนี้ให้ใช้บังคับตั้งแต่วันที่ ๒๘มกราคม พ.ศ. ๒๕๖๐ เป็นต้นไป จนถึงวันที่ ๒๗ มกราคม พ.ศ. ๒๕๖๒ข้อ๓ ให้เรียกเก็บอากรปกป้องสำหรับการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวH ภายใต้พิกัดอัตราศุลกากรประเภทที่ ๗๒๒๘.๗๐.๑๐.๐๙๓ และ ๗๒๒๘.๗๐.๙๐.๐๐๐ ดังนี้(๑)การนำเข้าสินค้าดังกล่าวตั้งแต่วันที่ ๒๘ มกราคม พ.ศ. ๒๕๖๐ ถึงวันที่ ๒๗ มกราคมพ.ศ. ๒๕๖๑ ในอัตราร้อยละ ๓๑.๔๓ ของราคา ซี ไอ เอฟ(๒)การนำเข้าสินค้าดังกล่าวตั้งแต่วันที่ ๒๘ มกราคม พ.ศ. ๒๕๖๑ ถึงวันที่ ๒๗ มกราคมพ.ศ. ๒๕๖๒ ในอัตราร้อยละ ๓๑.๐๕ ของราคา ซี ไอ เอฟข้อ๔ มิให้เรียกเก็บอากรปกป้องตามข้อ ๓สำหรับการนำเข้าสินค้าที่มีแหล่งกำเนิดจากประเทศกำลังพัฒนา ตามบัญชีท้ายประกาศนี้ข้อ๕ ให้ยกเว้นการเรียกเก็บอากรปกป้องสำหรับการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวH ในกรณี ดังต่อไปนี้(๑)การนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว Hที่มีความต้องการพิเศษในการนำไปใช้งานที่มีข้อจำกัดและมีลักษณะเฉพาะซึ่งมีคุณสมบัติ ดังนี้(ก)สินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว H ที่มีคุณสมบัติความทนทานต่อแรงดึง (Tensile Strength) ๕๘ กิโลกรัมต่อตารางมิลลิเมตรหรือมากกว่า หรือ(ข)สินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว Hที่มีคุณสมบัติความหนาหน้าแปลน (Flange Thickness) ๔๐ มิลลิเมตรหรือมากกว่า(๒)การนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัว Hที่มีความสูงน้อยกว่า ๑๐๐ มิลลิเมตร หรือมากกว่า ๙๑๒ มิลลิเมตรขึ้นไปข้อ๖ ให้ยกเว้นการเรียกเก็บอากรปกป้องสำหรับสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวH ที่นำเข้ามาผลิตเพื่อการส่งออก ในกรณีดังนี้(๑)กรณีที่ผู้ประกอบอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(๓)กรณีที่ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรทั้งนี้การยกเว้นการเรียกเก็บอากรปกป้องต้องปฏิบัติให้เป็นไปตามหลักเกณฑ์ วิธีการและเงื่อนไขในการยกเว้นอากรขาเข้าเพื่อการส่งออกตามที่กฎหมายว่าด้วยการนั้นกำหนดแล้วแต่กรณีประกาศ ณ วันที่ ๒๗มกราคม พ.ศ. ๒๕๖๐อภิรดี ตันตราภรณ์รัฐมนตรีว่าการกระทรวงพาณิชย์ประธานคณะกรรมการพิจารณามาตรการปกป้อง[เอกสารแนบท้าย]๑. บัญชีท้ายประกาศคณะกรรมการพิจารณามาตรการปกป้องเรื่องมาตรการปกป้องจากการนำเข้าสินค้าเหล็กโครงสร้างรูปพรรณรีดร้อนเจืออัลลอยหน้าตัดรูปตัวH ที่เพิ่มขึ้น พ.ศ. ๒๕๖๐(ดูข้อมูลจากภาพกฎหมาย)พรวิภา/ปริยานุช/จัดทำ๓๑ มกราคม ๒๕๖๐ปริญสินีย์/ตรวจ๑ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐ ง/หน้า ๔๑/๒๗ มกราคม ๒๕๖๐